stanford-oval/wikipedia huggingface dataset:
เขตผู้ว่าราชการของประเทศจอร์แดน

ประเทศจอร์แดนแบ่งการปกครองออกเป็น 12 เขตผู้ว่าราชการ หรือในภาษาอาหรับว่า มุฮาฟะเซาะฮ์ (อาหรับ: مُحَافَظَة, อักษรโรมัน: muḥāfaẓah, เอกพจน์) หรือ มุฮาฟะซอต (อาหรับ: مُحَافَظَات, อักษรโรมัน: muḥāfaẓāt, พหูพจน์) ซึ่งแบ่งย่อยลงไปอีกเป็นอำเภอหรือลิวาอ์ (อาหรับ: لواء, อักษรโรมัน: Liwā’)
การจัดตั้งเขตผู้ว่าราชการใหม่ใน ค.ศ. 1994

ใน ค.ศ. 1994 ได้มีการจัดตั้งเขตผู้ว่าราชการขึ้นใหม่จำนวนสี่เขตโดยแยกจากเขตผู้ว่าราชการที่มีมาแต่เดิม ได้แก่
เขตผู้ว่าราชการญะร็อชและเขตผู้ว่าราชการอัจญ์ลูนแยกออกจากเขตผู้ว่าราชการอิรบิด
เขตผู้ว่าราชการมาดะบาแยกออกจากเขตผู้ว่าราชการอัมมาน
เขตผู้ว่าราชการแอคะบาแยกออกจากเขตผู้ว่าราชการมะอาน
เขตผู้ว่าราชการ 12 เขต

| แผนที่ | เขตผู้ว่าราชการ | ชื่ออักษรอาหรับ | ชื่ออักษรโรมัน | พื้นที่ (ตร> กม.) | เมืองเอก |
| --- | --- | --- | --- | --- | --- |
ภาคเหนือ
|  | เขตผู้ว่าราชการอิรบิด | محافظة إربد‎ | Muḥāfaẓah Irbid | 1,572 | อิรบิด |
|  | เขตผู้ว่าราชการอัจญ์ลูน | محافظة عجلون | Muḥāfaẓah ‘Ajlūn | 420 | อัจญ์ลูน |
|  | เขตผู้ว่าราชการญะร็อช | محافظة جرش‎ | Muḥāfaẓah Jarash | 410 | ญะร็อช |
|  | เขตผู้ว่าราชการอัลมัฟร็อก | محافظة المفرق‎ | Muhāfaẓah al-Mafraq | 26,551 | อัลมัฟร็อก |
ภาคกลาง
|  | เขตผู้ว่าราชการอัลบัลกออ์ | محافظة البلقاء | Muhāfaẓah al-Balqā’ | 1,120 | อัสซัลฏ์ |
|  | เขตผู้ว่าราชการอัมมาน | محافظة العاصمة | Muhāfaẓah al-Aṣima | 7,579 | อัมมาน |
|  | เขตผู้ว่าราชการอัซซัรกออ์ | محافظة الزرقاء | Muhāfaẓah az-Zarqā’ | 4,761 | อัซซัรกออ์ |
|  | เขตผู้ว่าราชการมาดะบา | محافظة مادبا | Muhāfaẓah Madaba | 940 | มาดะบา |
ภาคใต้
|  | เขตผู้ว่าราชการอัลกะร็อก | محافظة الكرك | Muhāfaẓah al-Karak | 3,495 | อัลกะร็อก |
|  | เขตผู้ว่าราชการอัฏเฏาะฟีละฮ์ | محافظة الطفيلة | Muhāfaẓah aṭ-Ṭafīlah | 2,209 | อัฏเฏาะฟีละฮ์ |
|  | เขตผู้ว่าราชการมะอาน | محافظة معان | Muhāfaẓah Ma'an | 32,832 | มะอาน |
|  | เขตผู้ว่าราชการแอคะบา | محافظة العقبة | Muhāfaẓah al-ʻAqabah | 6,905 | แอคะบา |
แผนที่แสดงเขตผู้ว่าราชการทั้ง 12 เขตในประเทศจอร์แดน
ฮิจญร์อิสมาอีล

| ฮิจญร์อิสมาอีล (ฮะฏีม) |
| --- | --- |
ฮิจญร์อิสมาอีล (ฮะฏีม) ใกล้กะอ์บะฮ์ (ฝั่งซ้าย)
ศาสนา
ศาสนา: อิสลาม
จังหวัด: มักกะฮ์
ภูมิภาค: แคว้นมักกะฮ์
ที่ตั้ง
ที่ตั้ง: ประเทศซาอุดีอาระเบีย
สถาปัตยกรรม
ประเภท: กำแพง
รูปแบบ: กลม
ผู้ก่อตั้ง: อิบรอฮีม
ลักษณะจำเพาะ
ความกว้าง: 1.5 เมตร (4.9 ฟุต)
ความสูงสูงสุด: 90 เซนติเมตร
ฮิจญร์อิสมาอีล (อาหรับ: حجر إسماعيل) หรือเป็นที่รู้จักในชื่อ ฮะฏีม เป็นกำแพงเตี้ยที่เคยเป็นส่วนหนึ่งของกะอ์บะฮ์ โดยเป็นกำแพงครึ่งวงกลมที่อยู่ตรงข้าม แต่ไม่เชื่อมกัน กำแพงตะวันตกเฉียงเหนือของกะอ์บะฮ์มีชื่อว่าฮะฏีม ซึ่งมีความสูง 90 เซนติเมตร (35 นิ้ว) และกว้าง 1.5 เมตร (4.9 ฟุต) และฉาบด้วยหินอ่อนสีขาว ครั้งหนึ่งในบริเวณระหว่างฮะฏีมกับกะอ์บะฮ์เคยเป็นหนึ่งเดียวกัน และด้วยเหตุผลนี้ ผู้แสวงบุญจะไม่เฏาะวาฟผ่านบริเวณระหว่างกำแพงนี้กับกะอ์บะฮ์
ประวัติ

ฮิจญร์อิสมาอีลเป็นรูปเสี้ยวที่ติดกับกะอ์บะฮ์ โดยส่วนหนึ่งเป็นที่รู้จักในชื่อ "ฮิจญร์อิสมาอีล" เพราะเป็นที่ที่อิบรอฮีมสร้างที่พักให้อิสมาอีลกับฮาญัร แม่ของท่าน
อับดุลมุฏฏอลิบ ปู่ของท่านศาสดา ชอบอยู่ใกล้กะอ์บะฮ์ และบางครั้งก็เอาที่นอนมานั่งตรงนี้ ในคืนหนึ่ง ในขณะที่เขาหลับ มีร่างเงามาหาเขาเพื่อบอกที่ตั้งของบ่อซัมซัม ซึ่งถูกฝังไปตั้งแต่สมัยของเผ่าญุรฮุม แล้วให้สร้างบ่อที่นั่น
ในตอนที่ท่านศาสดาอายุ 35 ปี มีน้ำท่วมทำลายกะอ์บะฮ์ โดยเคยถูกไฟไหม้มาก่อน ซึ่งเสี่ยงต่อการพังทลาย หลังจากเห็นสิ่งสักการะเสี่ยงต่อการพังทลาย พวกกุเรชตัดสินใจสร้างกะอ์บะฮ์ใหม่ โดยไม่สร้างมลทินจากทรัพยากรที่ซื้อผ่านทางดอกเบี้ย และแหล่งที่มาที่ไม่ฮะลาล และรู้ว่ามีเรือโรมันล่มอยู่ริมท่าเรือเพื่อซื้อไม้ และจ้างช่างไม้ที่มีชื่อว่า บะกูม มาสร้างกำแพงใหม่ การก่อสร้างเริ่มขึ้นโดยแต่ละเผ่ามีหน้าที่ของตนเอง ชนชั้นสูงถือหินมากองไว้ โดยท่านศาสดากับอับบาสช่วยยกหินด้วย อย่างไรก็ตาม ชนเผ่าต่าง ๆ ไม่สามารถเก็บเงินมาพอที่จะซ่อมกะอ์บะฮ์ทั้งหลัง ดังนั้น จึงมีการสร้างเขตที่สร้างโดยอิบรอฮีมที่เป็นกำแพงขนาดเล็กทางเหนือของกะอ์บะฮ์
นักวิชาการบางท่านกล่าวว่าสุสานของอิสมาอีลกับฮาญัรฝังที่นี่ แต่ว่าบางกลุ่มปฏิเสธรายงานนี้เพราะถือว่าเป็นสายรายงาน เฎาะอีฟ (อ่อน)
อาอิชะฮ์รายงานว่า เมื่อเธอถามท่านศาสดาว่า ฮะฏีมเคยเป็นส่วนหนึ่งของกะอ์บะฮ์ไหม? ท่านตอบว่าใช่ แล้วเธอถามต่อว่า ทำไมมันไม่ได้รวมไปกับกำแพงกะอ์บะฮ์? ท่านศาสดาตอบว่า "เพราะผู้คนของเจ้า (กุเรช) ไม่มีงบประมาณเพียงพอ" [บุคอรี]
อาอิชะฮ์กล่าวว่า "เมื่อฉันอยากละหมาดในกะอ์บะฮ์ ท่านศาสดานำฉันไปที่ฮิจญร์ (ฮะฏีม) และบอกว่า "จงละหมาดที่นี่ถ้าอยากละหมาดในกะอ์บะฮ์ เพราะมันเป็นส่วนหนึ่งของกะอ์บะฮ์""
มีรายงานหนึ่งกล่าวว่า ท่านเราะซูลุลลอฮ์กล่าวว่า "โอ้อาอิชะฮ์! หากมิเพราะยุคญาฮิลียะฮ์เพิ่งผ่านไปได้ไม่นาน ฉันก็คงจะทำลายกะอ์บฮ์แล้วต่อเติมให้เป็นเช่นแบบเดิม ฉันจะทำให้กะอ์บะฮ์สูงเท่าพื้นดิน และเพิ่มสองประตู โดยอันหนึ่งอยู่ที่กำแพงตะวันออก ส่วนอีกอันอยู่ที่กำแพงตะวันตก ซึ่งตามแบบสร้างของอิบรอฮีม" ใน ฮ.ศ. 65 อับดุลลอฮ์ อิบน์ ซุบัยร์ ได้สร้างกะอ์บะฮ์ตามความคิดของท่านศาสดา
มีรางส่งน้ำออกจากหลังคากะอ์บะฮ์ที่ฮะฏีม ซึ่งถูกสร้างครั้งแรกโดยพวกกุเรช และเป็นที่รู้จักกันในชื่อ "มีซาบ อัรเราะฮ์มะฮ์" (รางส่งน้ำแห่งความเมตตา)
ดูเพิ่ม

กะอ์บะฮ์
อิสมาอีล
ฮะญัร
ผู้แสวงบุญ
มัสยิดอัลฮะรอม
เฎาะวาฟ
อับดุลมุฏฏอลิบ
แหล่งข้อมูลอื่น

Holy Kaaba, Hateem, and Hajr-e-Ismail | Saqib Bashir
AhhrClub: Facts about Khana Kaaba, Makkah เก็บถาวร 2016-03-03 ที่ เวย์แบ็กแมชชีน
Amazing: THE OLDEST PLACE (KAABA) เก็บถาวร 2020-06-05 ที่ เวย์แบ็กแมชชีน
ISLAM: Holy Kaaba
เจ้าชายซัลมาน มกุฎราชกุมารแห่งบาห์เรน

| เจ้าชายซัลมาน  سلمان بن حمد آل خليفة‎, |
| --- | --- |
มกุฎราชกุมารแห่งบาห์เรน
เจ้าชายซัลมาน ในปี พ.ศ. 2566
นายกรัฐมนตรีบาห์เรน อยู่ในวาระ
ดำรงตำแหน่ง: 11 พฤศจิกายน พ.ศ. 2563 - ปัจจุบัน
รัชสมัย: เชคฮะมัด บิน อีซา อัลเคาะลีฟะฮ์
ก่อนหน้า: เจ้าชายเคาะลีฟะฮ์ บิน ซัลมาน อัลเคาะลีฟะฮ์

พระราชสมภพ: 21 ตุลาคม พ.ศ. 2512 (55 ปี) Riffa, บาห์เรน
คู่อภิเษก: ฮาลา บิน ดาอิจ อัลเคาะลีฟะฮ์ (หย่า 2005)
พระราชบุตร: Isa Mohammed Fatima Al Joud
ราชวงศ์: ราชวงศ์เคาะลีฟะฮ์
พระราชบิดา: สมเด็จพระราชาธิบดีฮะมัด บิน อีซา อัลเคาะลีฟะฮ์
พระราชมารดา: เจ้าหญิงซาบิกา บิน อิบบราฮิม อัลเคาะลีฟะฮ์
เจ้าชายซัลมาน บินฮะมัด บินอีซา อัลเคาะลีฟะฮ์ มกุฎราชกุมารแห่งบาห์เรน (อาหรับ: سلمان بن حمد آل خليفة, พระราชสมภพ 21 ตุลาคม พ.ศ. 2512) ทรงเป็นรัชทายาทและรองนายกรัฐมนตรีพระองค์แรก ปัจจุบันทรงเป็นนายกรัฐมนตรีพระองค์ที่สองของราชอาณาจักรบาห์เรน พระองค์ยังเป็นรองผู้บัญชาการทหารของกองทัพบาห์เรน
พระชนม์ชีพตอนต้นและการศึกษา

เจ้าชายซัลมาน บินฮะมัด บินอีซา อัลเคาะลีฟะฮ์ ทรงเป็นพระราชโอรสในสมเด็จพระราชาธิบดีฮะมัด บิน อีซา อัลเคาะลีฟะฮ์ พระราชสมภพแต่พระมเหสีพระองค์แรกสมเด็จพระราชินีซาบิกา บิน อิบบราฮิม อัลเคาะลีฟะฮ์
เจ้าชายซัลมาน ทรงสำเร็จการศึกษาชั้นมัธยมที่โรงเรียนบาห์เรน ต่อทรงสำเร็จการศึกษาระดับปริญญาตรี สาขารัฐศาสตร์ จากมหาวิทยาลัยอเมริกันในกรุงวอชิงตัน ดี.ซี. ตามด้วยปริญญาโทด้าน ประวัติศาสตร์และปรัชญาวิทยาศาสตร์จาก ควีนส์คอลเลจ มหาวิทยาลัยเคมบริดจ์ อังกฤษ
เจ้าชายซัลมานทรงจัดตั้ง โครงการทุนการศึกษานานาชาติของมกุฎราชกุมาร ในปีพ.ศ. 2542 เพื่อแนะนำคนหนุ่มสาวชาวบาห์เรนเข้าสู่ศตวรรษที่ 21 ภายใต้โครงการนี้นักเรียนที่มีความสามารถมากที่สุดในประเทศบาห์เรนได้รับทุนการศึกษา เพื่อศึกษาต่อในต่างประเทศและกลับมามีส่วนร่วมในการพัฒนาประเทศบาห์เรน นักเรียนกว่า 140 คนจากทั่วประเทศบาห์เรนได้รับทุนการศึกษาและมีโอกาสได้ไปศึกษาต่อในต่างประเทศรวมถึงสหราชอาณาจักร สหรัฐอเมริกา และฝรั่งเศส
เขตผู้ว่าการดามัสกัส

| เขตผู้ว่าการดามัสกัส مُحافظة دمشق |
| --- | --- |
เขตผู้ว่าการ

แผนที่ประเทศซีเรียเน้นเขตผู้ว่าการดามัสกัส
พิกัด (ดามัสกัส): 33°30′47″N 36°17′31″E﻿ / ﻿33.513°N 36.292°E﻿ / 33.513; 36.292
ประเทศ:  ซีเรีย
เมืองหลัก: ดามัสกัส
การปกครอง
 • ผู้ว่าการ: Mohammad Tariq Kreishati
ประชากร (2022)
 • ทั้งหมด: 2,503,000 คน
เขตเวลา: UTC+2 (EET)
 • ฤดูร้อน  (เวลาออมแสง): UTC+3 (EEST)
รหัส ISO 3166: SY-DI
ภาษาราชการ: อาหรับ
เขตผู้ว่าการดามัสกัส (อาหรับ: مُحافظة دمشق Muḥāfaẓat Dimashq) เป็นเขตผู้ว่าการของซีเรีย ซึ่งถูกล้อมด้วยเขตผู้ว่าการรีฟดิมัชก์ โดยเขตการปกครองมีเพียงแค่กรุงดามัสกัส เมืองหลวงของซีเรีย
พื้นที่ของเขตผู้ว่าการอยู่ที่ประมาณ 107 ตารางกิโลเมตร ครอบคลุมพื้นที่กรุงดามัสกัส ในขณะที่ประชากรมีประมาณ 2,503,000 คน
ภูมิศาสตร์

พื้นที่ของเขตผู้ว่าการดามัสกัสตั้งอยู่ในตำแหน่งทางยุทธศาสตร์บนที่ราบสูงซึ่งสูงจากระดับน้ำทะเล 680 ม. (2,230 ฟุต) และอยู่ห่างจากทะเลเมดิเตอร์เรเนียนประมาณ 80 กม. (50 ไมล์) โดยมีเทือกเขาแอนติไลบานอนเป็นที่กำบัง และมีแม่น้ำบาราดาไหลผ่าน โดยเทือกเขาแอนติไลบานอนเป็นพรมแดนระหว่างซีเรียและเลบานอน ซึ่งปิดกั้นปริมาณน้ำฝนจากทะเลเมดิเตอร์เรเนียน ดังนั้นบางครั้งพื้นที่ดามัสกัสจึงประสบภัยแล้ง
ภูมิอากาศ

ดามัสกัสมีภูมิอากาศแบบเย็นแห้งแล้ง  (BWk) ตามระบบเคิพเพิน เนื่องจากผลกระทบจากเงาฝนของเทือกเขาแอนติไลบานอน และกระแสน้ำในมหาสมุทรที่พัดผ่าน ในฤดูร้อนจะแห้งและร้อนและมีความชื้นน้อย ในฤดูหนาวมีอากาศเย็นและมีฝนตกเล็กน้อย ปริมาณน้ำฝนต่อปีอยู่ที่ประมาณ 130 มม. ซึ่งเกิดขึ้นตั้งแต่เดือนตุลาคมถึงพฤษภาคม
| ข้อมูลภูมิอากาศของดามัสกัส 1981–2010> เดือน | ข้อมูลภูมิอากาศของดามัสกัส 1981–2010> ม.ค. | ข้อมูลภูมิอากาศของดามัสกัส 1981–2010> ก.พ. | ข้อมูลภูมิอากาศของดามัสกัส 1981–2010> มี.ค. | ข้อมูลภูมิอากาศของดามัสกัส 1981–2010> เม.ย. | ข้อมูลภูมิอากาศของดามัสกัส 1981–2010> พ.ค. | ข้อมูลภูมิอากาศของดามัสกัส 1981–2010> มิ.ย. | ข้อมูลภูมิอากาศของดามัสกัส 1981–2010> ก.ค. | ข้อมูลภูมิอากาศของดามัสกัส 1981–2010> ส.ค. | ข้อมูลภูมิอากาศของดามัสกัส 1981–2010> ก.ย. | ข้อมูลภูมิอากาศของดามัสกัส 1981–2010> ต.ค. | ข้อมูลภูมิอากาศของดามัสกัส 1981–2010> พ.ย. | ข้อมูลภูมิอากาศของดามัสกัส 1981–2010> ธ.ค. | ข้อมูลภูมิอากาศของดามัสกัส 1981–2010> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดที่เคยบันทึก °C (°F) | 24.0 (75.2) | 29.0 (84.2) | 34.4 (93.9) | 38.4 (101.1) | 41.0 (105.8) | 44.8 (112.6) | 46.0 (114.8) | 44.6 (112.3) | 42.0 (107.6) | 37.8 (100) | 31.0 (87.8) | 25.1 (77.2) | 46.0 (114.8) |
| อุณหภูมิสูงสุดเฉลี่ย °C (°F) | 12.6 (54.7) | 14.5 (58.1) | 19.0 (66.2) | 24.7 (76.5) | 30.1 (86.2) | 34.6 (94.3) | 37.0 (98.6) | 36.8 (98.2) | 33.9 (93) | 28.1 (82.6) | 20.1 (68.2) | 14.3 (57.7) | 25.5 (77.9) |
| อุณหภูมิเฉลี่ยแต่ละวัน °C (°F) | 6.1 (43) | 7.7 (45.9) | 11.4 (52.5) | 16.2 (61.2) | 20.8 (69.4) | 25.0 (77) | 27.3 (81.1) | 27.0 (80.6) | 24.0 (75.2) | 19.0 (66.2) | 12.1 (53.8) | 7.5 (45.5) | 17.0 (62.6) |
| อุณหภูมิต่ำสุดเฉลี่ย  °C (°F) | 0.7 (33.3) | 1.9 (35.4) | 4.3 (39.7) | 7.9 (46.2) | 11.4 (52.5) | 15.0 (59) | 17.9 (64.2) | 17.7 (63.9) | 14.4 (57.9) | 10.3 (50.5) | 4.8 (40.6) | 1.7 (35.1) | 9.0 (48.2) |
| อุณหภูมิต่ำสุดที่เคยบันทึก °C (°F) | −12.2 (10) | −12.0 (10) | −8.0 (18) | −7.5 (18.5) | 0.6 (33.1) | 4.5 (40.1) | 9.0 (48.2) | 8.6 (47.5) | 2.1 (35.8) | -3.0 (26.6) | −8.0 (18) | −10.2 (13.6) | −12.2 (10) |
| หยาดน้ำฟ้า มม (นิ้ว) | 25.0 (0.984) | 26.0 (1.024) | 20.0 (0.787) | 7.0 (0.276) | 4.0 (0.157) | 1.0 (0.039) | 0.0 (0) | 0.0 (0) | 0.3 (0.012) | 6.0 (0.236) | 21.0 (0.827) | 21.0 (0.827) | 131.3 (5.169) |
| ความชื้นร้อยละ | 76 | 69 | 59 | 50 | 43 | 41 | 44 | 48 | 47 | 52 | 63 | 75 | 56 |
| วันที่มีหยาดน้ำฟ้าโดยเฉลี่ย | 8 | 8 | 6 | 3 | 2 | 0.1 | 0.1 | 0.1 | 0.2 | 3 | 5 | 7 | 42.5 |
| วันที่มีหิมะตกโดยเฉลี่ย | 1 | 1 | 0.1 | 0 | 0 | 0 | 0 | 0 | 0 | 0 | 0 | 0.2 | 2.3 |
| จำนวนชั่วโมงที่มีแดด | 164.3 | 182.0 | 226.3 | 249.0 | 322.4 | 357.0 | 365.8 | 353.4 | 306.0 | 266.6 | 207.0 | 164.3 | 3,164.1 |
แหล่งที่มา 1: Pogoda.ru.net
แหล่งที่มา 2: NOAA (sunshine hours, 1961–1990)
อียิปเตียนพรีเมียร์ลีก

| --- | --- |

ก่อตั้ง: 1948
ประเทศ: อียิปต์
สมาพันธ์: ซีเอเอฟ
จำนวนทีม: 18
ระดับในพีระมิด: 1
ตกชั้นสู่: อียิปต์เซคันส์ดิวิชัน
ถ้วยระดับประเทศ: อียิปต์คัพ   อียิปต์ซูเปอร์คัพ
ถ้วยระดับนานาชาติ: ซีเอเอฟแชมเปียนส์ลีก   คอนเฟเดอเรชันส์คัพ
ทีมชนะเลิศปัจจุบัน: อัลอะฮ์ลี  (2022–23)
ชนะเลิศมากที่สุด: อัลอะฮ์ลี (43 สมัย)
เว็บไซต์: egyptianproleague.com
ปัจจุบัน: อียิปเตียนพรีเมียร์ลีก ฤดูกาล 2023–24
อียิปเตียนพรีเมียร์ลีก (อาหรับ: الدوري المصري الممتاز‎) เป็นลีกสโมสรฟุตบอลอาชีพและเป็นชั้นสูงสุดในฟุตบอลอียิปต์ ลีกประกอบด้วย 19 ทีมแข่งขันในระบบลีกเหย้าและเยือน ปัจจุบันรู้จักกันในชื่อ เอติซาลาดอียิปเตียนพรีเมียร์ลีก (Etisalat Egyptian Premier League) หลังบริษัทสื่อสาร เอติซาลาด ลงนามข้อตกลงเป็นผู้สนับสนุนกับสหพันธ์ฟุตบอลอียิปต์ แต่ละทีมไม่ได้รับอนุญาตให้มีผู้เล่นต่างประเทศได้เกินสามคน
ฤดูกาล 2011-2012 หลังการวิวาทที่สนามพอร์ตซาอิดเมื่อวันที่ 1 กุมภาพันธ์ พ.ศ. 2555 มีการระงับการแข่งขันไป และเมื่อวันที่ 10 มีนาคม พ.ศ. 2555 มีการตัดสินใจยกเลิกการแข่งขันนัดที่เหลือในฤดูกาล ขณะเดียวกัน มีการประกาศว่า 18 ทีมจะแข่งขันในทัวร์นาเมนต์กระชับมิตร "ถ้วยมรณสักขี" (Martyrs Cup) เพื่อระดมเงินแก่ครอบครัวผู้เสียชีวิตในการวิวาทที่พอร์ตซาอิด
สโมสรที่เข้าร่วมอียิปเตียนพรีเมียร์ลีก (ฤดูกาล 2013–14)

El Ittihad
H. El-Hodood
Smouha
Ismaily
El Qanah
El-Makasa
G. El Mahalla
El Gouna
El Raja
Petrojet
El Masry
Beni Suef
El Minya
อัลอะฮ์ลี
ซะมาลิก
El Mokawloon SC
ENPPI
Tala'ea G.
Wadi Degla
E. El-Harby
El-Shorta
El Dakhleya
ที่ตั้งของทีมฟุตบอลในอียิปเตียนพรีเมียร์ลีก ฤดูกาล 2013–14
| สโมสร  | Position in 2010–11 | First season in Premier League | Number of seasons  in Premier League | Premier League titles |
| --- | --- | --- | --- | --- |
| อัลอะฮ์ลีa,b | 0011 | 1948–49 | 60 | 00136 |
| El Dakhleya | 020n/a | 2011–12 | 3 | n/a |
| El Entag El Harby (Military Production) | 01313 | 2009–10 | 5 | n/a |
| El Gouna | 01111 | 2009–10 | 5 | n/a |
| Al Ittihad El Sakandary (Union Alexandria)a | 01414 | 1948–49 | 55 | n/a |
| Al Masrya | 0077 | 1948–49 | 54 | n/a |
| El Minya | 020n/a | 1962-63 | 14 | n/a |
| El Mokawloon SC | 01616 | 1978–79 | 32 | 0041 |
| El Qanah | 020n/a | 1953-54 | 28 | n/a |
| El Rajac | 020n/a | 2013-14 | 1 | n/a |
| ENPPI | 0055 | 2002–03 | 12 | n/a |
| Ghazl El Mahalla (Mahalla Textiles) | 020n/a | 1956–57 | 47 | 0041 |
| Haras El Hodood (Border Guards)e | 0088 | 1963–64 | 14 | n/a |
| Ismailya | 0033 | 1948–49 | 53 | 0033 |
| Ittihad El Shorta (Police Union)d | 0044 | 1975–76 | 7 | n/a |
| Misr El-Makasa | 0066 | 2010–11 | 4 | n/a |
| Petrojet | 01010 | 2006–07 | 8 | n/a |
| Smouha | 01515 | 2010–11 | 4 | n/a |
| Tala'ea El Gaish (Army Vanguards) | 0099 | 2004–05 | 10 | n/a |
| Telephonat Bani Sweif (Bani Sweif telecom) | 020n/a | 2011–12 | 3 | n/a |
| Wadi Degla | 01212 | 2010–11 | 4 | n/a |
| ซะมาลิกa,b | 0022 | 1948–49 | 60 | 00211 |
ทีมชนะเลิศ

| สโมสร | ชนะเลิศ | ปีที่ชนะเลิศ |
| --- | --- | --- |
| อัลอะฮ์ลี      | 42 | 1948–49, 1949–50, 1950–51, 1952–53, 1953–54, 1955–56, 1956–57, 1957–58, 1958–59, 1960–61, 1961–62, 1974–75, 1975–76, 1976–77, 1978–79, 1979–80, 1980–81, 1981–82, 1984–85, 1985–86, 1986–87, 1988–89, 1993–94, 1994–95, 1995–96, 1996–97, 1997–98, 1998–99, 1999–00, 2004–05, 2005–06, 2006–07, 2007–08, 2008–09, 2009–10, 2010–11, 2013–14, 2015–16, 2016–17, 2017–18, 2018–19, 2019–20 |
| ซะมาลิก   | 12 | 1959–60, 1963–64, 1964–65, 1977–78, 1983–84, 1987–88, 1991–92, 1992–93, 2000–01, 2002–03, 2003–04, 2014–15 |
| อิสไมลี่  | 3 | 1966–67, 1990–91, 2001–02 |
| Tersana | 1 | 1962–63 |
| Ghazl El Mahalla | 1 | 1972–73 |
| El Olympi | 1 | 1965–66 |
| Al Mokawloon | 1 | 1982–83 |
แหล่งข้อมูลอื่น

Premier League at soccerway.com; standings, results & fixtures
| ด ค กลีกฟุตบอลสูงสุดในประเทศต่าง ๆ |
| --- | --- |
ยูฟ่า:  พรีเมียร์ลีก1 ·  เซเรียอา ·  บุนเดิสลีกา ·  ลาลิกา1 ·  ลีกเอิง ·  เอเรอดีวีซี ·  ปรีไมราลีกา ·  เบลเจียนเฟิสต์ดิวิชัน เอ · รายชื่อลีก
เอเอฟซี:  เจลีก 1 ·  เคลีก 1 ·  ซูเปอร์ลีก ·  ไทยลีก1 ·  เอลีก2 · รายชื่อลีก
คอนคาแคฟ:   เมเจอร์ลีกซอกเกอร์2 ·  ลิกา เอเมเอกิส ·  คะเนเดียนพรีเมียร์ลีก ·  ลิกา เอเฟเปเด ·  ลีกฟุตบอลอาชีพแห่งชาติฮอนดูรัส ·  ปริเมราดิบิซิออน ·  ปริเมราดิบิซิออน ·  ลีกฟุตบอลแห่งชาติกัวเตมาลา ·  ปานามาฟุตบอลลีก ·  พรีเมียร์ลีกของเบลีซ ·  เนชันนัลพรีเมียร์ลีก
คอนเมบอล:  แซรียีอา ·  ปริเมราดิบิซิออน ·  ปริเมราดิบิซิออน ·  ปริเมราดิบิซิออน ·  ปริเมราดิบิซิออน ·  ปริเมราดิบิซิออน ·  ปริเมราดิบิซิออน ·  ปริเมราดิบิซิออน ·  เอกวาดอร์ เซเรียเอ ·  ปริเมราดิบิซิออน
โอเอฟซี:  นิวซีแลนด์เนชันนัลลีก2 ·  ปาปัวนิวกินีเนชันนัลซอกเกอร์ลีก ·  ตองงาเมเจอร์ลีก ·  หมู่เกาะโซโลมอนเอสลีก
ซีเอเอฟ:  อียิปเตียนพรีเมียร์ลีก ·  เซาท์แอฟริกันพรีเมียร์ดิวิชัน ·  อีลิทวัน ·  ไนจีเรียโปรเฟสชันนัลฟุตบอลลีก ·  กานาพรีเมียร์ลีก ·  โบโตลา ·  ลีกเอิง ·  ลีกเอิง ·  ลีกเอิง ·  เซเนกัลพรีเมียร์ลีก ·  ฟุตบอลชิงแชมป์แห่งชาติโตโก ·  ฌิราโบลา ·  ลีนาฟุต ·  คองโกพรีเมียร์ลีก ·  ซูดานพรีเมียร์ลีก ·  ลีกเอิง ·  ยูกันดาพรีเมียร์ลีก ·  ลีกเอิง ·  แซมเบียพรีเมียร์ลีก ·  ซิมบับเวพรีเมียร์ซอกเกอร์ลีก ·  เคนยาพรีเมียร์ลีก ·  แซนซิบาร์พรีเมียร์ลีก
อดีต:  โซเวียตท็อปลีก ·  ฟุตบอลลีกเฟิสต์ดิวิชัน ·  เดเดแอร์-โอเบอร์ลีกา ·  ยูโกสลาฟเฟิสต์ลีก ·  เชโกสโลวักเฟิสต์ลีก ·  เฟิสต์ลีกของเซอร์เบียและมอนเตเนโกร ·  สกอตติชพรีเมียร์ลีก ·  เนชันแนลซอกเกอร์ลีก ·  เจแปนซอกเกอร์ลีก ·  ไชนีสเจีย-เอลีก ·  เมียนมาพรีเมียร์ลีก ·  ยูไนเต็ดฟุตบอลลีก ·  นิวซีแลนด์ฟุตบอลแชมเปียนชิป
ไม่ยอมรับ:  นครรัฐวาติกันแชมเปียนชิป ·  เคทีเอฟเอฟ ซือเปร์ลีก ·  Isle of Man Football League ·  Crimean Premier League
1เฮดทูเฮด = ในกรณีที่แต้มเท่ากัน ดูตัวต่อตัว ถ้าใน 2 นัด ทีมไหนที่ยิงประตูได้มากกว่าชนะ แต่ในกรณีที่ประตูเท่ากันให้ดูอเวย์โกลว์ 2ไม่มีการตกชั้น แต่มีลีกระดับสอง
เซติฟ

| เซติฟ سطيف |
| --- | --- |
นคร
ภาพถ่ายมุมสูงของเมืองเซติฟ
สมญา: Setif The High سطيف العالي   The capital of High Plains عاصمة الهضاب العليا
สถานที่ตั้งของเซติฟในจังหวัดเซติฟ
เซติฟสถานที่ตั้งของประเทศแอลจีเรียและแอฟริกาแสดงแผนที่Algeriaเซติฟเซติฟ (แอฟริกา)แสดงแผนที่แอฟริกา
พิกัด: 36°11′N 5°24′E﻿ / ﻿36.183°N 5.400°E﻿ / 36.183; 5.400
ประเทศ:  แอลจีเรีย
จังหวัด: เซติฟ
เขต: เซติฟ
การปกครอง
 • องค์กร: People's Municipal Assembly
 • นายกเทศมนตรี: Mohamed Cherif Bourmani
พื้นที่
 • ทั้งหมด: 127.30 ตร.กม. (49.15 ตร.ไมล์)
ความสูง: 1,100 เมตร (3,600 ฟุต)
ประชากร (2008)
 • ทั้งหมด: 288,461 คน
 • ประมาณ (2019): 788,422 คน
 • อันดับ: 8
 • ความหนาแน่น: 2,300 คน/ตร.กม. (5,900 คน/ตร.ไมล์)
เดมะนิม: Setifian
เขตเวลา: UTC+1 (CET)
รหัสพื้นที่: (+213) 036
รหัส ISO 3166: 1901
เซติฟ (อาหรับ: سطيف, อังกฤษ: Sétif) เป็นเมืองนครและเมืองหลวงของจังหวัดเซติฟ ในประเทศแอลจีเรีย เป็นหนึ่งในเมืองสำคัญที่สุดทางตะวันออกของแอลจีเรียและทั้งประเทศ ถือได้ว่าเป็นเมืองหลวงการค้าของประเทศ เป็นเมืองแออัดตั้งอยู่ทางทิศตะวันออกของกรุงแอลเจียร์ ห่างราว 270 กิโลเมตร และอยู่ทางทิศตะวันตกของกงส์ต็องตีน 131 กิโลเมตร เมืองอยู่ที่ระดับความสูง 1,100 เมตร
เมืองเคยเป็นส่วนหนึ่งอาณาจักรโบราณของชาวเบอร์เบอร์ ที่ชื่อ อาณาจักรนูมิเดีย ภายใต้การปกครองของจักรวรรดิโรมัน ก่อนที่จะเป็นของชาวมุสลิมในช่วงการพิชิตดินแดนโดยมุสลิมที่ซาเกร็บ
ฮินด์ ซาซา

| ข้อมูลส่วนบุคคล |
| --- | --- |
ชื่อพื้นเมือง: هند ظاظا
สัญชาติ: ซีเรีย
เกิด:  (2009-01-01) 1 มกราคม ค.ศ. 2009 (15 ปี) ฮะมาฮ์ ประเทศซีเรีย
กีฬา
ประเทศ:  ซีเรีย
กีฬา: เทเบิลเทนนิส
สโมสร: อัลมุฮาฟะเซาะฮ์คลับ
ฮินด์ ซาซา (อาหรับ: هند ظاظا) เป็นนักกีฬาเทเบิลเทนนิสชาวซีเรียซึ่งเข้าแข่งขันในโอลิมปิกฤดูร้อน 2020 โดยผ่านการแข่งขันรอบคัดเลือกโซนเอเชียตะวันตกที่ประเทศจอร์แดน ซึ่งเธอเป็นนักกีฬาเทเบิลเทนนิสอายุน้อยที่สุดที่แข่งขันในโอลิมปิก (12 ปี) และเป็นนักกีฬาที่อายุน้อยที่สุดเป็นอันดับที่ห้าที่แข่งขันในโอลิมปิกสมัยใหม่ เธอเป็นนักกีฬาที่อายุน้อยที่สุดในการแข่งขันโอลิมปิกครั้งนี้ และอายุน้อยที่สุดตั้งแต่เบอาตริช ฮุชติว นักสเกตลีลาชาวโรมาเนียเข้าแข่งขันในโอลิมปิกฤดูหนาว 1968 ที่เกรอนอบล์ ประเทศฝรั่งเศส
ประวัติ

ซาซาเกิดเมื่อวันที่ 1 มกราคม ค.ศ. 2009 ที่เมืองฮะมาฮ์ ทางตอนกลางของประเทศซีเรีย และเริ่มหัดเล่นเทเบิลเทนนิสตั้งแต่อายุได้ 5 ขวบ เธอเข้าแข่งขันในรายการ "Hopes Week and Challenge" ของสหพันธ์เทเบิลเทนนิสนานาชาติ (ไอทีทีเอฟ) ใน ค.ศ. 2016 ที่ประเทศกาตาร์พร้อมกับพี่ชายของเธอ และความสามารถของเธอเป็นที่สนใจจากรายการนั้น เธอเป็นสมาชิกของสโมสรเทเบิลเทนนิสอัลมุฮาฟะเซาะฮ์ในกรุงดามัสกัสและเคยได้รับรางวัลชนะเลิศระดับประเทศทุกรายการ
เธอมุ่งมั่นที่จะแข่งขันเทเบิลเทนนิสให้ถึงระดับโลก และตั้งใจจะเป็นเภสัชกรหรือทนายความ
โอลิมปิกฤดูร้อน 2020

ซาซาเป็นนักเทเบิลเทนนิสชาวซีเรียคนแรกที่ผ่านการคัดเลือกเข้าแข่งขันในโอลิมปิก แม้ว่าสื่อบางแห่งจะรายงานผิดว่าเธอเป็นชาวซีเรียคนแรกที่แข่งขันเทเบิลเทนนิสในโอลิมปิกก็ตาม (ฮิบาฮ์ อัลลิจญีเข้าแข่งขันในโอลิมปิกฤดูร้อน 2016 แต่เธอได้รับเชิญให้เข้าแข่งขัน ไม่ได้ผ่านการคัดเลือก) โดยในรอบชิงชนะเลิศของโซนเอเชียตะวันตกที่กรุงอัมมาน ประเทศจอร์แดน ซาซาวัย 11 ปีชนะมาเรียนา ซะฮาเกียน คู่แข่งขันวัย 42 ปีชาวเลบานอนและผ่านการคัดเลือกเข้าแข่งขันโอลิมปิกฤดูร้อน 2020 หลังชนะรอบคัดเลือก คณะกรรมการโอลิมปิกจีนได้เชิญให้เธอเข้าฝึกซ้อมในประเทศจีน
ซาซาได้รับเกียรติให้เชิญธงชาติซีเรียเข้าสู่สนามในพิธีเปิดการแข่งขันโอลิมปิกฤดูร้อน 2020 คู่กับอะห์มัด ฮัมชุ นักกีฬาขี่ม้าชาย
ในการแข่งขันเทเบิลเทนนิสประเภทหญิงเดี่ยวรอบแรก เธอแพ้หลิว เจีย นักเทเบิลเทนนิสทีมชาติออสเตรียเชื้อสายจีนอายุ 39 ปีซึ่งเข้าแข่งขันโอลิมปิกฤดูร้อนทุกครั้งตั้งแต่โอลิมปิกฤดูร้อน 2000 ที่ซิดนีย์เป็นต้นมา ด้วยผล 4–0 เซต
แหล่งข้อมูลอื่น

ประวัตินักกีฬาในโอลิมปิก 2020 เก็บถาวร 2021-07-30 ที่ เวย์แบ็กแมชชีน
เขาอุฮุด

"อุฮุด" เปลี่ยนทางมาที่นี่ สำหรับสงคราม ดูที่ ยุทธการที่อุฮุด
| เขาอุฮุด |
| --- | --- |

จุดสูงสุด
พิกัด: 24°30′37″N 039°36′50″E﻿ / ﻿24.51028°N 39.61389°E﻿ / 24.51028; 39.61389 
ข้อมูลทางภูมิศาสตร์
ที่ตั้ง: มะดีนะฮ์ ประเทศซาอุดีอาระเบีย
แคว้น: มะดีนะฮ์
เขาอุฮุด (อาหรับ: جَبَل أُحُد, อักษรโรมัน: Jabal Uḥud) เป็นภูเขาที่อยู่ทางตอนเหนือของมะดีนะฮ์ ประเทศซาอุดีอาระเบีย โดยมีความสูง 1,077 เมตร และมีความกว้าง 7.5 กิโลเมตร เป็นบริเวณที่มียุทธการที่อุฮุด สงครามครั้งที่สองระหว่างมุสลิมกับผู้ปฏิเสธศรัทธาในวันที่ 19 มีนาคม ค.ศ. 625
ยุทธการที่อุฮุด

สงครามนี้เกิดขึ้นในวันที่ 19 มีนาคม ค.ศ. 625 (3 เชาวาล ฮ.ศ. 3) ที่หุบเขาหน้าเขาอุฮุด ระหว่างกองทัพมุสลิมในมะดีนะฮ์ที่นำโดยนบีมุฮัมมัด กับกองทัพของอะบูซุฟยาน อิบน์ ฮัรบ์ จากมักกะฮ์ สงครามนี้เป็นสงครามที่เกิดหลังจากสงครามบะดัรใน ฮ.ศ. 624 ที่กองทัพมุสลิมขนาดเล็กสามารถชนะกองทัพมักกะฮ์จำนวนมากได้
ในตอนแรกมุสลิมเป็นฝ่ายได้เปรียบ แต่ส่วนหนึ่งของมุสลิมกลับสร้างความผิดพลาดอันใหญ่หลวง จึงทำให้สถานการณ์พลิกผัน เพราะฝ่ายพลธนูของมุสลิมออกจากบริเวณที่กำหนดเพื่อแย่งชิงในค่ายมักกะฮ์ ทำให้ถูกโจมตีอย่างกะทันหันจากทหารม้ามักกะฮ์นำโดยคอลิด อิบน์ อัลวะลีด มุสลิมหลายคนถูกฆ่า รวมไปถึงฮัมซะฮ์ อิบน์ อับดุลมุฏฏอลิบ ลุงและพี่น้องที่ร่วมแม่นมเดียวกันของมุฮัมมัด และมุฮัมมัดได้รับบาดเจ็บ ฝ่ายมุสลิมจึงล่าถอยไปยังที่ชันของอุฮุด ฝ่ายมักกะฮ์ไม่ได้ไล่ตามมุสลิม แต่กลับไปยังมักกะฮ์เพื่อประกาศชัยชนะ สองกองทัพนี้จะพบกันอีกในสงครามสนามเพลาะ ค.ศ. 627
ดูเพิ่ม

ยุทธการที่บะดัร
รายชื่อสงครามของมุฮัมมัด
เขาอุฮุดใน ค.ศ. 2019
ภาพปริทัศน์ของเขาอุฮุด
เทศมณฑลโฮเวย์เซ

| เทศมณฑลโฮเวย์เซ شهرستان هویزه |
| --- | --- |
เทศมณฑล
เทศมณฑลของจังหวัดฆูเซสถาน
ที่ตั้งของจังหวัดฆูเซสถานในประเทศอิหร่าน
ประเทศ:  อิหร่าน
จังหวัด: ฆูเซสถาน
เมืองหลัก: โฮเวย์เซ
ประชากร (2549)
 • ทั้งหมด: 30,750 คน
เขตเวลา: UTC+3:30 (เวลามาตรฐานอิหร่าน)
 • ฤดูร้อน  (เวลาออมแสง): UTC+4:30 (เวลาออมแสงอิหร่าน)
โฮเวย์เซ (เปอร์เซีย: هویزه; อาหรับ: الحويزة) เป็นเทศมณฑลในจังหวัดฆูเซสถาน ประเทศอิหร่าน โดยมีโฮเวย์เซเป็นเมืองหลัก เทศมณฑลนี้แยกออกมาจากเทศมณฑลแดชเทออซอเดกอนใน พ.ศ. 2551 จากสำมะโน พ.ศ. 2549 เทศมณฑลนี้มีประชากร 30,750 คนใน 5,417 ครัวเรือน เทศมณฑลนี้แบ่งออกเป็น 2 อำเภอ ได้แก่ อำเภอกลางและอำเภอเนย์ซอน และมี 2 เมือง ได้แก่ โฮเวย์เซและแรฟีอ์
อุศูลุลฟิกฮ์

อุศูลลุลฟิกฮ์ (อาหรับ: أصول الفقه‎) หรือ หลักนิติศาสตร์อิสลาม หมายถึง ศาสตร์ที่ว่าด้วยมาตาการต่าง ๆ ที่จะนำมาใช้ในการวินิจฉัยบทบัญญัติทางศาสนา.
ประวัติความเป็นมาของศาสตร์นี้เริ่มต้นตั้งแต่ยุคของการจากไปของศาสดามุฮัมมัด (ศ).
อุศูลลุลฟิกฮ์ เป็นศาสตร์ที่จะพิจารณาและตรวจสอบหลักการต่าง ๆ, มาตรการต่าง ๆ, ที่จะนำมาใช้ในการวินิจฉัยบทบัญญัติทางศาสนาว่าเป็นหลักการที่มีหลักบานยืยยันความน่าเชื่อถือหรือไม่ จึงจำเป็นที่ผู้เรียนจะต้องผ่านการศึกษา วิชาการด้านตรรกะและปรัชญามาแล้วพอสมควร
นิยามต่าง ๆ ของอุศูลหรืออัศล์

คำว่า อุศูล ฟิกอ์ เป็นคำผสม ที่ประกอบไปด้วยคำว่า อุศูล เป็นพหูพจน์ของคำ ว่า อัศล์ ตามรากศัพท์หมายถึง พื้นฐาน, รากฐาน, แก่น หรือหลักการ ในแง่วิชาการหมายถึงหลักการพื้นฐานในการวินิจฉัย เกี่ยวกับคำว่า อัศล์ หรือ อุศูล นักวอชาการสาย นิติศาสตร์อิสลามได้ให้ควาหมายไว้หลายประการดังนี้:
อัศล์ ที่แปลว่า หลักสำคัญ, หรือ หลักใหญ่ ๆ ตรงกันข้ามกับ ข้อปลีกย่อย.
อัศล์ ที่หมายถึง หลักการพื้นฐาน ที่ตรงกันข้าม กับ หลักการรอง เช่น หลักการพื้นฐานคือให้ยึดตามความหมายดั้งเดิมหรือความตามรากศัพท์ของคำศัพท์ในกรณีที่มีความคลุมเคลือในสองความหมายระหว่างความหมายรองหรือคงามหมายแรกของคำศัพท์
อัศล์ ที่หมายถึง หลักฐาน หรือ ข้อพิสูจน์
อัศล์ ที่แปลว่า กฎเกณฑ์
อัศล์ที่หมายถึงมาตรการหรือหลักการที่ใช้ในการกำหนดหลักปฏิบัติในกรณีที่เกิดความสงสัยลังเลและไม่มีหลักฐานทางศานาบ่งชี้อย่างชัดเจน เรียกอีกชื่อหนึ่งว่า มาตรการการวินิจฉัยหลักปฏิบัติแบบเฉพาะหน้า
คำว่า ฟิกฮ์ ตามรากศัพท์ หมายถึงความเข้าใจอย่างถ่องแท้ในสิ่งใดสิ่งหนึ่ง, ต่อมาก็มีความหมายที่แคบลง หมายถึง การทำความเข้าใจหลักการทางศาสนาอย่างลึกซึ้ง และในที่สุดก็ หมายถึง ความรู้เกี่ยวกับบทบัญญัติหรือข้อปฏิบัติทางศาสนาพร้อมกับยกข้ออ้างอิงและหลักฐานของมันอย่างละเอียด
นิยามต่าง ๆ ของอุศูลหรืออัศล์ > นิยามต่าง ๆ ของอุศูลุลฟิกฮ์

สำหรับคำว่า อุศูลุลฟิกฮ์ ตามที่กล่าวมาแล้วข้างต้น ยังมีประเด็นถกเถียงอื่นไอีกในหมู่นักวิชาการสายนี้.
มุฮักกิก คุราซานี ได้นิยามศาสตร์นี้ไว้ว่า : (อุศูลเป็นศาสตร์ที่ว่า หลักการต่าง ๆ ที่จะทำให้ได้มาซึ่งบทบัญญัติทางศาสนา.) เจ้าของหนังสือ กิฟายะฮ์ กล่าว่า : (อุศูลคือ ข้อมูลต่าง ๆ ที่จะนำมาซึ่งหลักปฏิบัติทางศาสนา ซึ่งอาจจะนำมาวินิจฉัยบทบัญญัติทางศาสนาได้เลย หรือ อาจนำมากำหนด หน้าที่ปฏิบัติแบบเฉพาะหน้าก็ได้.)
นักวิชาการอุศูลสายอะลิซซุนนะฮ์ บางท่านอาทิเช่น อบู ซฺเราะห์ให้ความหมายศาสตร์นี้ว่า:เป็นการทำความเข้าใจเกี่ยวกับหลักการต่าง ๆ ที่จะทำให้เรารับรู้ถึงบทบัญยัติทางศาสนาสและวินิจฉัยได้.